திடீரென காடுபோல் பரந்து விரிந்த ஏரியாவுக்குள் இடதுபுறம் திரும்பச் சொல்லிக் கூக்குரலிட்டது கூகுள் மேப். திடீர்த் திருப்பங்கள், ஒற்றையடிப் பாதை, திடும் திடும் என முளைத்த மேடுகள், சரளைக் கற்கள், நடுவே குறுக்கிட்ட ஓடைகள், மண் தரை, காய்ந்த சருகுகள் என்று ரியல் காட்டுப் பயணமாகவே இருந்தது. மரங்களின் கிளைகளினூடே சூரியன் ஒளிபரப்பியது, கவிதைக்கான கருப்பொருள். ‘அடர்ந்த காடு மாதிரி இருக்கே; விலங்குகள் ஏதும் உண்டோ’ என்று விசாரித்தோம். மனிதர்கள் தொந்தரவு விலங்குகளுக்கு இல்லை என்றார்கள். அதாவது, விலங்குகள் இந்தக் காட்டில் இல்லை. பம்பை, சபரிமலை பக்கம் யு-டர்ன் அடித்து கேரளக் காடுகளுக்குப் போய்விடுவதாகச் சொன்னார்கள்.